CELEX: 62010CN0044
Language: bg
Date: 2010-01-28 00:00:00
Title: Дело C-44/10: Иск, предявен на 28 януари 2010 г. — Европейска комисия/Португалска република

17.4.2010   
            
            
               BG
            
            
               Официален вестник на Европейския съюз
            
            
               C 100/23
            
         Иск, предявен на 28 януари 2010 г. — Европейска комисия/Португалска република
   (Дело C-44/10)
   2010/C 100/33
   Език на производството: португалски
   
      Страни
   
   
      Ищец: Европейска комисия (представители: A. Alcover San Pedro и P. Guerra e Andrade)
   
      Ответник: Португалска република
   
      Искания на ищеца
   
   
               —
            
            
               да се обяви, че Португалската република не е изпълнила задълженията си по член 5, параграф 1 от Директива 2008/1/ЕО на Европейския парламент и на Съвета от 15 януари 2008 година за комплексно предотвратяване и контрол на замърсяването (Директива IPPC) (1) като не е приела необходимите мерки, за да гарантира, посредством предоставяне на разрешителни в съответствие с членове 6 и 8 от посочената директива или посредством преразглеждане и ако е необходимо — актуализиране на разрешителните за съществуващите инсталации, че до 30 октомври 2007 г. експлоатацията на тези инсталации ще се приведе в съответствие с изискванията на членове 3, 7, 9, 10 и 13, член 14, букви а) и б) и член 15, параграф 2 от посочената директива;
            
         
               —
            
            
               да се осъди Португалската република да заплати съдебните разноски.
            
         
      Правни основания и основни доводи
   
   От член 4 във връзка с член 5, параграф 1 от Директива IPPC следва, че държавите членки са длъжни да гарантират, че предоставянето на разрешителни за експлоатацията на нови или съществуващи инсталации се извършва в съответствие с предвиденото в членове 6 и 8 от Директивата. Те трябва също така да преразгледат и ако е необходимо — да актуализират изискванията за разрешителните за съществуващи инсталации до 31 октомври 2007 г.
   Според предоставени от португалската администрация данни за 2008 г. относно посочените инсталации, от една страна, за много инсталации не е поискано разрешително и, от друга, 280 от общо 632 инсталации са експлоатирани без да е издадено съответното разрешително.
   Според актуализирани данни с разрешителни разполагат 481 от общо 577 инсталации и са висящи 17 производства за издаване на разрешително.
   
      (1)  ОВ L 24, стр. 8.